ครม. อนุมัติมาตรการทางภาษี จูงใจสำหรับผู้ประกอบการที่ลดการปล่อยก๊าซเรือนกระจก
ครม. เศรษฐกิจอนุมัติ มาตรการทางภาษีจูงใจสำหรับผู้ประกอบการที่ลด การปล่อยก๊าซเรือนกระจก พร้อมอนุมัติทดลองเปิดด่านสะเดา 24 ชั่วโมงเป็นเวลา 3 เดือน นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี แถลงผลการประชุมคณะรัฐมนตรี ในส่วนของประเด็นเศรษฐกิจ โดยที่ประชุมเห็นชอบ ตามที่กระทรวงการคลังเสนอมาตรการ ทางภาษีเพื่อจูงใจให้ผู้ประกอบการ ห้างหุ้นส่วนหรือนิติบุคคล ที่เข้าร่วมโครงการลดการปล่อยก๊าซเรือนกระจก ให้สามารถนำ ค่าใช้จ่ายมาหักภาษีเงินได้นิติบุคคล จากกำไรสุทธิ ใน 3 รอบบัญชีตั้งแต่วันที่กฎหมายมีผลบังคับใช้ไปจนถึงวันที่ 31 ธันวาคม 2563 ซึ่งประมาณการว่ามาตรการดังกล่าวจะทำให้รัฐสูญเสียการจัดเก็บภาษีลดลงราว 280 ล้านบาท พร้อมกันนี้คณะรัฐมนตรียังอนุมัติ ให้ มีการทดลองเปิดด่านศุลกากรสะเดา-บูกิตกายูฮิตัม เป็น 24 ชั่วโมงจากเดิมที่เปิดบริการตั้งแต่เวลา 5:00 น.จนถึง 23:00 น เป็นระยะเวลา 3 เดือน เพื่อลดปริมาณการจราจรที่หนาแน่นบริเวณหน้าด่าน ซึ่งจะเป็นการเปิดเฉพาะรถบรรทุกสินค้า ขนาดใหญ่เท่านั้นและจำกัด คน เข้าออก 2 คนต่อ 1 คัน โดยไม่รวมรถบรรทุกขนาดเล็กหรือรถยนต์ส่วนบุคคล ซึ่งประมาณการผู้ประกอบการ จะสามารถประหยัดค่าใช้จ่ายในด้านการขนส่ง ลงไปได้ถึง 4 แสนบาทต่อวัน และเพิ่มศักยภาพการค้าชายแดนอีกร้อยละ 5 โดย ปัจจัยด้านความเสี่ยง คือ ต้องเฝ้าระวังสินค้าเกษตรจากประเทศเพื่อนบ้าน การลักลอบการดำเนินการสิ่งของผิดกฎหมายและการใช้โครงสร้างพื้นฐานเกินศักยภาพ ซึ่งอยู่ในวิสัยที่สามารถควบคุมได้ นอกจากนี้คณะรัฐมนตรีอนุมัติตามที่กระทรวงพาณิชย์เสนอการอนุญาต ร่างกฎกระทรวงการประกอบธุรกิจที่ไม่ต้องขออนุญาตของคนต่างด้าว ซึ่งจะมีการทบทวนทุกปีโดยในปีนี้อนุญาตให้ต่างด้าวสามารถประกอบธุรกิจได้ คือ ธุรกิจบริการให้กู้ยืมเงินบริษัทในเครือธุรกิจของบริษัทต่างประเทศ/การให้เช่าพื้นที่อาคารสำนักงานสาธารณูประโภค/ และการให้บริการด้านคำปรึกษาของบริษัทในเครือในกลุ่ม เฉพาะด้าน อาทิ การตลาด ทรัำยากรบุคคล และก้านเทคโนโลยีสารสนเทศ โดยมองว่า 3 ธุรกิจดังกล่าว ไม่กระทบต่อกิจการหรือธุรกิจของคนไทย เพราะเป็นการจำกัดให้บริการแค่ในกลุ่ม เท่านั้น